**KOŠARICA IZBIRNIH PREDMETOV 1. stopnja MUZIKOLOGIJA 2021/22 za študente AG**

**Strokovni izbirni predmeti na AG**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Predmet** | **KU** | **KT** | **Semester** | **Nosilec/Izvajalec** | **Prosta mesta za študente AG** | **Termin** | **Lokacija** | **Začetek** |
| **MU1 Glasbe sveta: Antropologija glasbe** | 60 | 5 | Zimski | Pettan  | 8 |  |  |  |
| **MU1 Glasba in tehnologija** | 30 | 3 | Letni | Nagode | 12 |  |  |  |
| **MU1 Glasbena paleografija** | 30 | 3 | Letni | Nagode | 10 |  |  |  |
| **MU1 Edicijske tehnike 1**(Izključno za študente, ki še niso poslušali predmeta Edicijske tehnike.) | 30 | 3 | Letni | Nagode | 12 |  |  |  |
| **MU1 Estetika glasbe** | 30 | 3 | Letni | Barbo | 8 |  |  |  |
| **MU1 Psihologija glasbe** | 30 | 3 | Zimski | Pompe | 4 |  |  |  |
| **MU1 Sociologija glasbe**  | 30 | 3 | Zimski | Stefanija | 15 |  |  |  |
| **MU1 Slovenska ljudska/tradicijska glasba**(Študent mora opraviti predavanja in vaje!) | 30+30 | 5 | Zimski | Pettan / Hočevar | 8 |  |  |  |
| **MU1 Uvod v etnomuzikologijo**(Študent mora opraviti predavanja in vaje!) | 30+30 | 3 | Zimski | Pettan / Hočevar | 3 |  |  |  |
| **MU1 Uvod v muzikologijo**(Študent mora opraviti predavanja in vaje!) | 30+30 | 3 | Zimski | Barbo / Hočevar | 3 |  |  |  |
| **MU2 Glasbena publicistika 3**  | 60 | 4 | letni | Pompe  | 5 |  |  |  |

**Ostali zunanji izbirni predmeti na Oddelku za muzikologijo**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Predmet** | **KU** | **KT** | **Semester** | **Nosilec/Izvajalec** | **Prosta mesta za študente izven FF, znotraj UL** | **Termin** | **Lokacija** | **Začetek** |
| **MU1 Glasba in gib** | 60 | 3 | Celoletni | Podlesnik Tomašikova | 5 |  |  |  |
| **MU1 Historična izvajalna praksa 1** | 30 | 3 | Letni | Sukljan | 10 |  |  |  |
| **MU1 Zgodovina glasbe 1**(Študent mora opraviti predavanja in vaje!) | 60+60 | 12 | Celoletni | Nagode / Sukljan | 5 |  |  |  |
| **MU1 Zgodovina glasbe 2**(Študent mora opraviti predavanja in vaje!) | 60+60 | 12 | Celoletni  | Barbo / Sukljan | 8 |  |  |  |
| **MU1 Zgodovina glasbe 3**(Študent mora opraviti predavanja in vaje!) | 60+60 | 12 | Celoletni  | Stefanija/ Bogunović Hočevar | 5 |  |  |  |
| **MU1 Zgodovina slovenske glasbene umetnosti na Slovenskem 1** (Študent mora opraviti predavanja in vaje!) | 30+30 | 5 | Zimski | Nagode / Sukljan | 5 |  |  |  |
| **MU1 Zgodovina slovenske glasbene umetnosti na Slovenskem 2** (Študent mora opraviti predavanja in vaje!) | 30+30 | 5 | Letni | Stefanija/Sukljan | 5 |  |  |  |

**Kratke predstavitve posameznih predmetov:**

**Edicijske tehnike**

Študent se usposobi za urejanje različnih tipov glasbenih izdaj.

**Estetika glasbe**

Pri predmetu študenti spoznajo ključne tokove glasbeno-estetske in glasbeno-filozofske misli, spremljajo osnovne glasbeno-estetske pojme, teorije in procese ter njihovo spreminjanje v času. S tem si izoblikujejo osnovni odnos do estetskih fenomenov in kriterije za vrednotenje glasbe.

**Glasba in gib**

Študent se seznani z evropskimi dvorskimi in družabnimi plesi preteklih stoletij z upoštevanjem historične izvajalne prakse. Zimski semester je namenjen praktičnemu utrjevanju stoje, hoje in poklonov, učenju korakov, plesnih figur in ozaveščanju neverbalne komunikacije ter zbranemu poslušanje glasbe. Študent osvoji izbrane koreografije in jih ustrezno poustvarja in  interpretira. Letni semester je namenjen plesni teoriji, pregledom plesnih virov, spoznavanju različnih plesnih notacij in slušnemu prepoznavanju plesnih oblik.

Video predstavitev izbirnega predmeta:<https://youtu.be/qPOIfhI-vkk>

**Glasba in tehnologija**

Študent spozna možnosti aplikacije sodobne tehnologije, povezane s produkcijo in reprodukcijo glasbe, v storitvenem in gospodarskem okolju ter na vseh ravneh izobraževalnega procesa.

**Glasbe sveta: Antropologija glasbe**

Študent pozna zgodovino, teorijo in recepcijo obravnavanih glasbenih zvrsti v njihovem kulturnem kontekstu. S tem razvije sposobnost kritičnega vrednotenja glasbe in opazovanja njene družbene vloge.

**Glasbena paleografija**

Študent pozna zakonitosti zapisovanja glasbe od antike do 17. stoletja (notiranja v antiki, črkovna notacija, koralna notacija, črna menzuralna notacija, bela menzuralna notacija, tabulature v solistični glasbi). Usposobi se za transkribiranje starejših notnih zapisov v sodobno notacijo.

**Historična izvajalna praksa**

V okviru predmetov si študent izoblikuje zavest o problematiki historično korektne interpretacije glasbenih del iz časa pred 1800, spozna temeljne vire za poznavanje historične izvajalne prakse obdobja do ok. 1800 in skozi njih aktualne smernice za historično korektno izvajanje glasbe tega časa ter se s tem usposobi za kritično presojanje sodobnih izvedb historičnih glasbenih del.

**Psihologija glasbe**

Študent spozna temeljna zgodovinska prizadevanja na področju psihologije glasbe. Predmet ga uvaja v del osnovnih teoretskih področij psihologije glasbe in mu omogoči, da vzpostavi zavedanje o interdisciplinarnih metodoloških in vsebinskih povezavah s sociologijo glasbe, teorijo glasbenega stavka, estetiko glasbe, kognitivnimi vedami in kulturologijo.

**Slovenska ljudska/tradicijska glasba**

Študent spozna večplastnost slovenske ljudske glasbe in uvrščanje le-te v kontekst celostne podobe glasbenega življenja na Slovenskem. Pri tem ga predmet opozarja na zemljepisne in časovne mejnike ter pomen raznovrstnih kriterijev za razumevanje glasbenega življenja (žanrske posebnosti, funkcionalnost, spol, starost, ideološke značilnosti in dr.). Študent spozna raziskovalne tradicije in sodobne znanstvene pristope v tretiranju ljudske glasbe.

**Sociologija glasbe**

Študent spozna temeljna zgodovinska prizadevanja na področju sociologije glasbe in osnovne teoretske glasbenosociološke pristope. Študent se usposobi za apliciranje spoznanih metod na različne glasbene pojave.

**Uvod v muzikologijo**

Pri predmetu študenti spoznavajo zgodovino, osnovne metode in področja muzikološkega raziskovanja. Posebej se seznanijo tudi s slovensko muzikološko tradicijo.

**Uvod v etnomuzikologijo**

Študent spozna temeljne dosežke etnomuzikološke stroke v zgodovinskih in zemljepisnih razsežnostih, značilnosti in povezave terenskega in kabinetnega raziskovalnega dela ter določanje položaja slovenskega raziskovanja v kontekstih evrops svetovne etnomuzikologije.

**Zgodovina glasbe 1**

Študent spozna različne stile in umetnostna naziranja obdobja, ki ga predmet zajema (-1750). To obsega kompozicijske tehnike in postopke, glasbeno teorijo in filozofsko-estetsko ozadje. Študent spozna zakonitosti razvoja glasbene umetnosti v obdobju, ki ga predmet zajema (-1750), in vse bistvene kulturne dejavnike, ki so nanj vplivali.

**Zgodovina glasbe 2**

Študent spozna različne stile in estetske ideje obdobja, ki ga predmet zajema (1750-1900) ter različna kompozicijska izrazna sredstva, ki so za njihovo realizacijo potrebna. Študent spozna zakonitosti razvoja glasbene umetnosti v obdobju, ki ga predmet zajema (1750-1900), in vse bistvene dejavnike, zlasti sociološke, ki so nanj vplivali.

**Zgodovina glasbe 3**

Študent spozna različne stile in umetnostna naziranja obdobja, ki ga predmet zajema (1900-). To obsega kompozicijske tehnike in postopke, glasbeno teorijo in filozofsko-estetsko ozadje. Študent spozna zakonitosti razvoja glasbene umetnosti po letu 1900in vse bistvene kulturne dejavnike, ki so nanjo vplivali.

**Zgodovina glasbene umetnosti na Slovenskem 1**

Študent pri predmetu spozna osrednje nosilce glasbene ustvarjalnosti in poustvarjalnosti na Slovenskem od začetkov do leta 1918, ki so bistveno sooblikovali samobitnost nacionalne glasbene kulture, kakor tudi zakonitosti razvoja glasbene umetnosti na Slovenskem kot sestavnega dela evropske zgodovine glasbe in vse bistvene dejavnike, ki so nanj vplivali.

**Zgodovina glasbene umetnosti na Slovenskem 2**

Študenti spoznajo osrednje nosilce glasbene ustvarjalnosti in poustvarjalnosti na Slovenskem v 20. in 21. stoletju, ki so bistveno sooblikovali samobitnost nacionalne glasbene kulture. Spoznajo zakonitosti razvoja glasbene umetnosti na Slovenskem kot sestavnega dela evropske zgodovine glasbe, kakor tudi vse bistvene dejavnike, ki so nanj vplivali.